ປ. ໂອບາມາ ຮ່ວມ ພິທີຄົບຮອບ 50 ປີ ຂອງການຕໍ່ສູ້ ເພື່ອສິດທິພົນລະເມືອງ
ວັນຄົບຮອບ 50 ປີ ດັ່ງກ່າວ ມີຂຶ້ນ ທ່າມກາງຄວາມເຄັ່ງຕຶງ ດ້ານຜິວພັນ ທີ່ເກີດຂຶ້ນມາອີກ ໃນການປະຕິບັດຂອງຕຳຫລວດ ຕໍ່ຊາວອາເມຣິກັນ ເຊື້ອສາຍອາຟຣິກາ.
ປະທານາທິບໍດີ ບາຣັກ ໂອບາມາ ແຫ່ງສະຫະລັດ ໄດ້ປະກອບ ສ່ວນໃນພິທີ ຂີດໝາຍຄົບຮອບ 50 ປີ ແຫ່ງການພະຍາຍາມຈະ ເດີນຂະບວນເພື່ອສິດທິພົນລະເມືອງ ຈາກເມືອງ Selma ໄປຫາ ເມືອງ Montgomery ລັດອາລາບາມາ ໃນພາກໃຕ້ຂອງສະຫະ ລັດ ທີ່ເອີ້ນກັນວ່າຫລື Bloody Sunday ນັ້ນໂດຍຮຽກຮ້ອງໃຫ້ຊາວອາເມຣິກັນດຳເນີນງານ ຮ່ວມກັນ ເພື່ອເຮັດໃຫ້ປະເທດດີຂຶ້ນ ໃນຂະນະທີ່ຍອມຮັບຮູ້ວ່າ ການຕໍ່ສູ້ເພື່ອໃຫ້ໄດ້ມາຊຶ່ງໂອກາດ ທີ່ສະເໝີພາບກັນ  ນັ້ນ ທ່ານໂອບາມາ ທີ່ເປັນປະທານາທິບໍດີອາເມຣິກັນເຊື້ອສາຍອາ ຟຣິກາຄົນທຳອິດ ກໍໄດ້ບອກປະຊາຊົນຫຼາຍພັນຄົນທີ່ເຕົ້າໂຮມກັນຢູ່ເມືອງ Selmaໃນ ວັນເສົາວານນີ້ວ່າ ທ່ານບໍ່ຍອມຮັບເອົາຄວາມນຶກຄິດທີ່ວ່າ ບໍ່ໄດ້ມີຫຍັງປ່ຽນແປງນັ້ນ ວັນຄົບຮອບປີດັ່ງກ່າວມີຂຶ້ນ ໃນຂະນະທີ່ສະຫະລັດພວມບຶກບືນຕໍ່ສູ້ກັບຄວາມເຄັ່ງຕຶງທາງ ດ້ານຜິວພັນທີ່ໄດ້ເກີດຂຶ້ນມາອີກ ຍ້ອນການປະຕິບັດຂອງເຈົ້າໜ້າທີ່ຕຳຫຼວດ ຕໍ່ຊາວອາເມ ຣິກັນ ເຊື້ອສາຍອາຟຣິການັ້ນ ຄວາມເພ່ງເລັງສ່ວນຫຼາຍແມ່ນໄດ້ສຸມໃສ່ເມືອງ Ferguson ລັດ Missouri ບ່ອນທີ່ ຕຳຫຼວດຜິວຂາວຄົນໜຶ່ງ ໄດ້ຍິງທ້າວ Michael Brown ໄວລຸ່ນ ຜີວດຳທີ່ບໍ່ມີອາວຸດຕິດໂຕ ຕາຍໃນປີຜ່ານມາ ໃນລະຫວ່າງການປະເຊີນໜ້າກັນຢູ່ຖະໜົນສາຍນຶ່ງນັ້ນ